ലഖിംപൂര് ഖേരി കര്ഷക കൊലപാതകം ആശിഷ് മിശ്രയെ ഇന്ന് ചോദ്യം ചെയ്യും ലംഖിപൂര് ഖേരിയിലെ കര്ഷക കൊലപാതകവുമായി ബന്ധപ്പെട്ട കേസ് സുപ്രീംകോടതി ഇന്ന് വീണ്ടും പരിഗണിക്കും. ചീഫ് ജസ്റ്റിസ് അദ്ധ്യക്ഷനായ ബെഞ്ച് ഇതുവരെയുള്ള നടപടികള് അറിയിക്കാന് യു.പി സര്ക്കാരിന് നിര്ദ്ദേശം നല്കിയിരുന്നു. കേസുമായി ബന്ധപ്പെട്ട് ഇന്നലെ രണ്ട് പേരെ കസ്റ്റഡിയിലെടുത്തിരുന്നു. ഇവരെയും ചോദ്യം ചെയ്യുന്നത് തുടരും. ജുഡീഷ്യല് അന്വേഷണവും പുരോഗമിക്കുകയാണ്. കേസില് കേന്ദ്രസഹമന്ത്രി അജയ് മിശ്രയുടെ മകന് ആശിഷ് മിശ്രയെ പ്രത്യേക അന്വേഷണ സംഘം ഇന്ന് ചോദ്യം ചെയ്തേക്കും. രാവിലെ പത്ത് മണിക്ക് അന്വേഷണ ഉദ്യോഗസ്ഥര്ക്ക് മുമ്ബില് ഹാജരാകണമെന്ന് ആശിഷ് മിശ്രക്ക് ഇന്നലെ നിര്ദേശം നല്കിയിരുന്നു. കൊലപാതക കുറ്റം ഉള്പ്പെടെ ചുമത്തി ആശിഷ് മിശ്രക്കെതിരെ പൊലീസ് എഫ്.ഐ.ആര് രജിസ്റ്റര് ചെയ്തിട്ടുണ്ട്. ആശിഷ് മിശ്ര കര്ഷകര്ക്കു നേരെ വെടിവെച്ചെന്നും കാര് ഓടിച്ചുകയറ്റിയപ്പോള് അദ്ദേഹമുണ്ടായിരുന്നെന്നും എഫ്ഐആറില് പറയുന്നു. അതേസമയം എഫ്ഐആറിലെ ആരോപണങ്ങള് ആശിശ് മിശ്ര തള്ളി. കാര് കര്ഷകരുടെ ഇടയിലേക്ക് ഇടിച്ചു കയറിയപ്പോള് താന് അവിടെയുണ്ടായിരുന്നില്ലെന്ന് അദ്ദേഹം ആവര്ത്തിച്ചു. അതേസമയം ലംഖിപൂര് ഖേരിയിലെ ആക്രമണ സംഭവത്തില് അന്വേഷണത്തിനായി ഡി.ഐ .ജിയുടെ നേതൃത്വത്തില് പ്രത്യേക സമിതി രൂപീകരിച്ചു. ഡി.ഐ.ജി ഉപേന്ദ്ര അഗര്വാളിന്റെ നേതൃത്വത്തില് ഒന്പത് അംഗ മേല്നോട്ട സമിതിയാണ് രൂപീകരിച്ചത്. ഒക്ടോബര് മൂന്ന് ലഖിംപുര് ഖേരിയില് കര്ഷക സമരത്തിലേക്ക് മന്ത്രിയുടെ വാഹനവ്യൂഹം ഇടിച്ചുകയറിയതിനെ തുടര്ന്ന് കര്ഷകരടക്കം എട്ടുപേരാണ് കൊല്ലപ്പെട്ടത്. കേസുമായി ബന്ധപ്പെട്ട് ആശിഷ് പാണ്ഡെ, ലവ കുശ് എന്നിവര്ക്കും പൊലീസ് നോട്ടീസയച്ചു. സംഭവവുമായി ബന്ധപ്പെട്ട് നിലനില്ക്കുന്ന ആശയക്കുഴപ്പങ്ങളും സംശയങ്ങളും ഫോറന്സിക് റിപ്പോര്ട്ട് വരുന്നതോടെ ദുരീകരിക്കപ്പെടുമെന്ന് ഐജി ലക്ഷ്മി സിങ് പറഞ്ഞു.